
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 80
                                                               din 30 aprilie 2025
privind acordarea de scutire de la plata impozitului pe clădiri și teren pentru 

   FUNDAŢIA VERITAS SIGHIŞOARA


Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 12.664/09.04.2025 şi la Consiliul Local Sighișoara cu nr. 13.185/14.04.2025, de referatul de aprobare, înregistrat cu nr. 12.671/09.04.2025, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere solicitarea Fundaţiei VERITAS Sighișoara, cu sediul în Sighişoara, str. Horia Teculescu, nr. 34 - 36, C.I.F. 13733291, înregistrată la Municipiul Sighişoara cu nr. 9.921/18.03.2025 de a i se aproba scutirea de la plata impozitului pe clădiri și teren, pentru clădirile și terenurile pe care le deţine la adresa din Sighişoara, str. Horia Teculescu nr. 34 - 36, ţinându-se cont de activităţile pe care aceasta le desfăşoară, precum şi de cheltuielile pe care le-a efectuat pentru organizarea şi funcţionarea activităţii;

Având în vedere prevederile art. 456 alin. (2) lit. c) și art. 464 alin. (2) lit. d) din Legea nr. 227/2015 privind Codul fiscal, cu modificările şi completările ulterioare, coroborate cu prevederile anexelor nr. 1.1 și nr. 1.2, aprobate prin art. 1 din Hotărârea Consiliului Local Sighișoara nr. 194/19.12.2024 privind stabilirea impozitelor și taxelor locale pentru anul 2025;  

Ţinând cont de urmarea procedurii de acordare a scutirii de la plata impozitului pe clădiri și teren de către Fundaţia VERITAS Sighișoara şi îndeplinirea acestei proceduri;
Având în vedere Raportul de specialitate al Serviciului Impozite, Taxe și Executare Creanțe, înregistrat cu nr. 12.669/09.04.2025, prin care se motivează şi se justifică scutirea de la plata impozitului pe clădiri și teren pentru  FUNDAŢIA VERITAS SIGHIŞOARA;   
               Având în vedere avizele favorabile ale tuturor comisiilor pe domenii de specialitate;

În baza art. 129 alin. (4) lit. c), alin. (14), art. 139 alin. (1), alin. (3) lit. c) și a art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare,

                                                                    H O T Ă R Ă Ş T E:

         
Art. 1. Se acordă scutirea de la plata impozitului pe clădiri și teren, pentru clădirile și terenurile pe care Fundaţia VERITAS Sighișoara, le deţine la adresa: Sighişoara, str. Horia Teculescu nr. 34 - 36, judeţul Mureş, pentru anul 2025.


Art. 2. Cu ducerea la îndeplinire a prevederilor prezentei hotărâri se încredinţează Serviciul Impozite, Taxe și Executare Creanțe din cadrul Municipiului Sighișoara.
         
Art. 3. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

             Tűrk Michaela
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Impozite, Taxe și Executare Creanțe;

  1 ex. FUNDAŢIA VERITAS SIGHIŞOARA.

  9 ex.  

  B.A. 

	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


